Ребиндер эрежеси
Ребиндер эрежеси (уюлдуулукту теңдөө эрежеси) – адсорбция процесси фазалар уюлдуулуктарын теңдөө жагына жылат жана уюлдуулуктар баштапкы айырмасы канчалык чоң болсо, ошончолук күчтүү болот. Эгерде дисперстик фаза жана дисперсиялык чөйрө уюлдуулугу боюнча кескин айырмаланса, алардын ортосундагы өз ара аракеттенишүү маанилүү эмес, ал эми беттик энергия – зор, ошол эриген зат гана (эриткич эмес) адсорбциясы үчүн ыңгайлуу шарттарды түзөт. Беттик активдүүлүк пайда болушу үчүн, экинчи компонент адсорбцияланышына шарттар түзүш керек. Мисалы, бензой кислотасын суу эритмесинен адсорбциялаш үчүн уюлсуз адсорбент – көмүрдү, бензолдогу эритмесинен адсорбциялоо үчүн – уюлдуу адсорбент, силикагельди колдонуш керек.

Колдонулган адабияттар
 Химия: Энциклопедиялык окуу куралы/Мамлекеттик тил жана энциклопедия борбору, 2004. - 422 б. ISBN 9967-14-021-6
 Химия